Сапарова Венера Базарғалиқызы

Батыс Қазақстан облысы Жаңақала ауданы Жалпы білім беретін Д.Нұрпейісова атындағы орта мектептің жоғарғы санатты қазақ тілі мен әдебиеті пәнінің мұғалімі.

Қалта телефоны 87021865893

Үй телефоны 87114131310

  **Ата-аналар жиналысына арналған баяндама.**

 Отбасы - адамзат қоғамының ең шағын бейнесі. Қоғамда отбасы екі түрлі қызмет атқарады. 1-дүниеге ұрпақ әкеледі; 2-дүниеге келген сәбиді қатарынан қалдырмай, заман талабына сай жетілдіріп, қалыптастыру. Отбасы - ең алғашқы жеке тұлғаны дамытатын әлеуметтік орта. Сондықтан, отбасында баланың тұлғалық қасиетіне ықпал ететін көптеген жағдайлар бар.

 Бала адамның бауыр еті. Өмірдегі жақсылы-жаманды, бейнетті –зейнетті өміріңіздің жетістігі, қызығы - бала. Бұдан бірнеше жыл бұрын, ата-аналардың бала тәрбиесінде бас қатыратын көп мәселесі бола қойған жоқ. Тамағы тоқ болса, көйлегі көк болса жетіп жатыр. Заман тыныш болды. Қалада жүрген балаларға айына бір рет барса барады, бармаса, ай сайын бір рет хабарласады. Алаңсыз. Бала да ештеңеге сұрамайды, қазір, заман басқаша. Қазір даладағы баламыздан үрейленіп, үйдегі балаларымыздың қайдан не бүлдіріп жүр деп, қорқатын түрлі жол апаттарын, зілзалаларды айтпағанда , түрлі діни ағымдар, теріс көзқарастардың өзі адам қорқытатын заманға келіп жеткенімізді дәлелдейді. Қазіргі кезде ата-аналардың баланы , киім–кешекпен, тамақпен қамтамасыз етуді ғана өз міндеттеріне алып, басқалай ол баланың бос уақытында немен айналысып жүргенін, достары кімдер екенін, теледидардан, ғаламтордан бала не қарайды, мектептегі мұғаліммен, басқа да араласушы топтармен қарым-қатынасы қандай, оны не қызықтырады, қандай кәсіпке икемі бар деген сұрақ сізді жиі мазалауы керек. Мен күні кешегі Алматыда болған «Өрлеу» біліктілікті арттыру курсында менің ағылшын тренерім Қазақстанда 7 жыл болып зерттей келе мына мәселелерді біздің баса назарымызға берді. Бұл біріншіден- біздің уақытымызды дұрыс пайдалана алмауымыз. Көп уақытымыз бос, пайдасыз, шай ішу, қонақ шақыру, көшеде жүру, бос пайдасыз әңгіме айтылу , екіншіден- баланың танымдық көзқарастарын дамытатын қосымша материалдардың болмауы : бірді –бір қазақ отбасында энциклопедиялық кітаптар, танымдық ойлауын қамтамасыз ететін газет-журналдар,компьютерлер мен ноутбуктардың болмауы, болса да баланың онымен қалай айналысатып жатыр ,танымдық бағдар беретін бағдарламамен шұғылданып жатыр ма, әлде, басқа нәрсемен айналысы бос уақытын өткеріп жатыр ма ,басқалай ісі де болмайтынын басты назарға ұстанған.

Мысалы, Ақтөбедегі мектеп. Қанша жерде болсам да , өз баласының ісіне немқұрайлы қарайтын қазақ сияқты халықты бірінші рет көруім» деп қатты таңырқады. Біздің бос уақытымыздың көптілігі, бос орынсыз жүруіміз-ең бірінші кедейлігіміздің басты сыры-осында дейді ол. Өзіміз қалай бейғам болсақ, балаларымыз да – сондай. Қазақ ата-аналары балаларынан бір-ақ нәрсе сұрайды. Бір-ақ мәселе бар; Бүгін сабақтан неше алдың? Неге 5 алмайсың? Олимпиадаға қатыстың ба? Нешінші орын алдың? Тоқсанға нешеге шығасың? Озат болмайсың ба? ҰБТ-ға қатысу керек ,Грантты жеңу керек. Бір-ақ мақсат бар :Мұғалімнен ескерту алмаса болды. Ол ертең қандай адам болады? Өмір сүруге икемі қандай? Басқа жерде өз ортасын таба ала ма?

Енді осы мәселеге тоқталайық. Өздерің айтыңыздаршы .Мектепті үздік бітіріп, ЖОО –на түскендердің барлығының бірдей алшығы оңынан түсіп, барлығы бірдей дегеніне жетіп жатпағанына өмірде талай мысал келтіруге болады, керісінше, ешқайда бармай-ақ та ауылда жүріп,ел қатарлы түтін түтетіп, бала сүйіп, мал шаруасымен айналысып, зәулім үйге кіріп, қос-қостан көлік мініп жатқанын көздеріңіз көріп отыр. Ағылшындықтар барлық балаларына егер, ол белгілі бір ғылым жолымен айналысқанда болмаса басқалай жоғарғы оқу орындарда оқыту-міндетті деп есептемейді. Егер, қажет болып жатса, бала өзі қаржы жинағанда есейіп ,өзі оқып алады екен. Ағылшын балаларын кәсіпке ,ақша табуға ерте араластырады.Олар оң қолымен 10 тиын беріп, сол қолымен оны 15 тиын қылып қайтаруға үйретеді.Олар әртүрлі жарнамалар жасап сатуға, не болмаса ғаламтордағы түрлі жаңа сайттар жасап таратуға ертеден үйренген.Олар ақшаның құнын біледі, бағалайды. Байлықты жақсы өмір сүрудің кепілі деп біледі. Бай болсаң-денсаулығыңды күте аласың, курортқа барып демаласың деп түсінеді. Керіснше, біздер байлық деген қолдың кірі. Мал-бір жұттық. –деп, түсінеміз. Өздерің ойлаңдаршы ,бай болсақ жаман ба?Негізі күйбең тірлік ,дұрыс демалмауымыз, үнемі жетіспеушілік, тарығу \*күйзеліске сонан соң ауруға әкеліп, соқтыратынын білгеніміз жөн.Сондықтан баламыздың мбелгілі бір кәсіппен айналысуына, не нәрсеге икемі барына бар затты үнемдеп жұмсауға үйрете білген жөн. Екінші бір қателігіміз-біз баланы қолымыздан келгенше мәпелейміз Таң атқаннан күн батқанша ,мәпелеп өтеміз, дардай жігіт болғанша, қасымызға алып жатамыз және сонша маңдай терімізді төге жүріп,өсіреміз де ,Е..аман болсаң болды әйтеуір, бізді асырамай-ақ қой дейміз. Сонда біз қартаймаймыз ба? Өз бетімізше өмір сүре алмайтын жағдай да болмай ма кейде? Осы жағынан да тәрбиеміздің кемшін түскенін ескеруіміз керек. Ол бала асырамағанда бізді кім асырайды? Содан келіп , баяғы қызым жақсы, қызым асырайды деген ұғым қалыптасты? Кімнен көреміз? Қыздарыңды аяңыз, талай үйдің келіндері кердеңдеп, қыздары бүгжеңдеп әрі ата-анасына қарап, әрі ата-енесінің бабын тауып жүрген қыздарымыз аз емес. Жалпы өмірден түйгенім: Біздің қазақ жігіттері үйде ата-анасына, отбасы болғанда әйелдеріне салмақ салып жүргені өтірік емес.

Сондықтан құрметті ата-аналарымыз, қыздарымыз ибалы, әдепті, білімді, көргенді болсын десек, ұлдарымыз айбарлы, намысты, талапты, болсын десек, әуелі өз басымызға не істеуіміз керек соны білуіміз керек.